रानीखेत क्षेत्र कैंट बोर्ड के अधीन है। कैंट के कड़े कानूनों के चलते यहां नागरिकों को तमाम तरह की दिक्कतों का सामना करना पड़ता है। भवन निर्माण सहित तमाम छोटे छोटे कार्यों के लिए भी लोग कैंट दफ्तर के चक्कर काटते रहते हैं। इसको देखते हुए लोग कैंट की सिविल एरिया को नगर पालिका बनाने की मांग कर रहे थे। हालांकि रानीखेत चिलियानौला नाम से नगरपालिका का गठन हो चुका है, लेकिन कैंट की सिविल एरिया को नगरपालिका में अभी तक विलय नहीं किया गया है।